Mittheilnngen ans altdeutschen Handschriften. IV. 949 



XXXVII. Von den alten unt den chinden. 



Swie diu menschlich natür sich cegenäden ciehe an den 

 jung'en und an den alten, iedoch sol in vor sein diu maister- 

 schaft der regel. Man sol zeallen citen an in ir chranchait 

 an sehen unt sol in dechain weis niht strenge sin an der lipnar 

 nach der regel, wan man sol siu genedichlichen verdenchen 

 unt schulen enbeizen vor den anderen. 



XXXVIII. Von dem leser ce tische. 



Da di brüder ezent ze tische, da sol der leccen niht 

 gebresten. Noch allen gähens swer daz buch erbischet geturre 

 da gelesen, wan swer alle di wochen lesen sol der begin sin 

 an dem suntage. An dem selben suntage nach der (27") messe 

 unt der comunion sol er bitten daz di andere für in betten, 

 daz got von im chere den gaist der ubermüte. Und werde 

 der vers dristund in dem bethüs gesprochen von in allen also 

 daz erz an vähe , Domine la. m. a.' Unt so er den segen 

 genimt, so ge in und les. Groz stille sol sein da ze tische, 

 daz man da niemens stimme höre wan des al ain der da list. 

 Des aver di bedürfen di da ezent unt trinchent daz raichen 

 di brüder also under ain ander, daz niemen niht ze aischen 

 dürft geschehe; wirt aver iemen iht dürft, daz sol man vorderen 

 mit zaichen äne stimme. Ez ensol och niemen von der leccen 

 noch von anders iht da iht reden, daz dechain ursach iht werde 

 geben, ez ensi daz der prior durch bezzerunge iht churclichen 

 sprechen welle. Der leser der sol och mixt nemen e dan er 

 beginne lesen durch di hailige comunion unt daz im niht swer 

 sei cevasten, und enbeiz dar nach mit den dieneren. Di brüder 

 sulen niht nach orden lesen, wan di von den di ez horent 

 gebezzert werden. 



XXXIX. Von der mäze des escens. 



Wir geloben daz cetaglichem imbiz, weder man cesext 

 oder cenone escen sol, aller manlich zwai gesoteneu müs genügen 

 sulen durch manger leute siechtum, daz der (27'') der aines 

 niht ffcescen mach sich von dem anderen lab. Dar umb sulen 



